Az Eurotrade Kft-t 1990-ben alapították magyar magánszemélyek. A jelenleg is családi tulajdonban lévő vállalkozás Magyarország legrégebben alapított járműkereskedelmi vállalkozása, amely tevékenységét az M1 autópálya komáromi csomópontjában található központi telephelyéről irányítja. A jelenleg Magyarországon 3 telephellyel működő cég globális járműipari gyártókat képvisel Magyarországon, amelyek közül legjelentősebbek az alábbiak:

* IVECO (tehergépkocsik)
* TATRA (tehergépkocsik)
* BYD (eTruck szegmens)
* WIELTON (pótkocsik)
* SAILUN (tehergépjármű gumiabroncsok)
* MAXAM (ipari, építőipari és mezőgazdasági gumiabroncsok)

A cég magyarországi üzletpolitikájának egyik alapköve az ügyfelek minél teljesebkörű kiszolgálása a haszonjármű szegmensben. A cég fennállása óta több, mint 10 000 db új és használt nehéz haszongépjárművet értékesített, amely megalapozta a vállalkozás ismertségét nemcsak Magyarországon, hanem Európa más országaiban is.

Az Eurotrade Kft 2010 óta számos magyarországi leányvállalatot alapított, amelyek az alábbi ágazatokban tevékenykednek:

* pénzügyi szolgáltatások
* megújuló energiatermelés és kapcsolódó szolgáltatások

Az Eurotrade Kft már több, mint 15 éve közvetve vagy közvetlenül jelen van a környező országok piacain is. A Romániában alapított két cégünk már 2006 óta működik, amelyek a tevékenységüket 2007 óta a Kovászna megyei Kökös községben, saját tulajdonban lévő telephelyükről irányították.

Az Eurotrade cégcsoport romániai érdekeltségei az elmúlt évtizedben elsősorban használt nehéz haszongépjárműveket forgalmazott. A fejlődésnek komoly gátja volt, hogy a kökösi telehelyen nem állt rendelkezésre a gépjárműkereskedelem magasabb szintű folytatásához elengedhetetlenül szükséges infrastruktúra.

A cég tulajdonosai az elmúlt években folyamatosan keresték a lehetőségeket a romániai fejlesztések elindítására és végül 2020. nyarán született meg a döntés, amelynek katalizátora a Közép-európai Gazdaságfejlesztési Hálózat Nonprofit Kft által meghirdetett CED 20C pályázat volt, amely a magyar KKV-k tőkekivitelét támogatta. A sikeres pályázat 2021. évi lezárása után gyorsult fel a projekt megvalósításának előkészítése, az időközben kiválasztott új helyszínen, a Sepsiszentgyörgyi Ipari Parkban. A tervezés és a beruházás elindulását nagyon sok anomália terhelte, amelyek közül kiemelkedett az az ügylet, hogy a generálkivitelezésre leszerződött marosvásárhelyi vállalkozás (WRS s.r.l.) a nagyösszegű előleg felmarkolása után, minimális teljesítést követően csődbe ment. Ennek következtében a beruházás befejezése jelentősen elhúzódott és így az ünnepélyes átadóünnepségre csak 2023. július 18-án kerülhetett sor.

**A beruházást 2021-ben megkezdő Danubius Truck s.r.l. az elmúlt időszakban nevet változtatott és az új telephelyen Eurotrade Transilvania s.r.l néven kezdi meg a működését, várhatóan 2023 augusztus második felében.**

Jelenleg a telephely indításával összefüggésben az alábbi munkafolyamtok zajlanak még a területen:

* a szervizberendezések és szerszámok telepítése
* az informatikai hálózat telepítése
* a még hiányzó irodabútorok és szervizbútorok beépítése
* az indulásra tervezett 15 fős létszám folyamatos felvétele

A telephelyünk engedélyezésének folyamata elindult és reményeik szerint kb. 30 nap múlva befejeződik. Ennek folyamányaként a nyitást és a szolgáltatások megkezdését augusztus közepétől tervezzük. Terveink szerint a szervizszolgáltatások portfólióját szeretnénk gyorsan felfuttatni és ezzel párhuzamosan, fontolva haladva fogjuk építeni a járműkereskedelmi képviseleti aktivitásunkat. Már most is folynak tárgyalások globális, illetve európai gyártókkal, de ezekről még korai tájékoztatást adni

**Tevékenységi körök az új telephelyen:** (induláskor)

* márkafüggetlen szervizszolgáltatások (diagnosztika, javítás, műszaki vizsga, mosás, gumiszerelés)
* alkatrész és gumiabroncs kereskedelem
* új és használtjármű kereskedelem
* az Eurotrade cégcsoport romániai leányvállalatai az elmúlt 17 évben közel 1 500 db új és használt nehéztehergép-járművet, valamint pótkocsit értékesítettek a kökösi telephelyünkről, amelynek a működtetését a múlt héten befejeztük. Az elmúlt évtizedben főleg használtjárművek kerültek értékesítésre, de a cégcsoport menedzsmentje erősen dolgozik azon, hogy mihamarabb kialakuljon egy olyan márkaportfólió, amelyben olyan gyártók termékeit tudjuk kínálni Önöknek, amelyre érdeklődés van itt Románia közepén

**A beruházás következtében létrejött új cégközpontunk alapadatai:**

* telek: 15.000 m² - 49 évre szóló koncessziós szerződés a bérleti jogra a Sepsiszentgyörgyi Ipari Parkkal.
* burkolt felület: 12 000 m²
* beépített felület 1 241 m²
* hasznos felület: 1 426 m²
* iroda alapterület: 375 m²
* raktár alapterület: 187 m²
* szerviz alapterület: 774 m²
* gumiszerviz: 90 m²
* a beruházást kivitelező fontosabb vállalkozások:
* Team Work System s.r.l
* Kovászna m. Út és Híd Rt, a Trió Impex s.rl
* ICCO s.r.l
* Gamisu s.r.l

**A beruházás forrásairól:**

* 2020 késő nyarán volt döntés beruházás megvalósításáról, a projekt összköltségét akkor 700 MFt felettire, de 2 M € alattira kalkulálták a tulajdonosok
* jelenleg a beruházás összköltsége a működéshez szükséges tárgyi feltételek biztosításával együtt megközelíti a 15 MRON-t, ami összességében megfogja haladni a 3 M € összeget.
* Források:
* pályázat: Közép-európai Gazdaságfejlesztési Hálózat Nonprofit Kft, CED 20C pályázat keretében → 269 378 940 Ft (kb.750 000 €)
* 100 000 € Sepsiszentgyörgy várostól pályázat útján kapott támogatás
* mivel erre az Eurotrade cégcsoport hitelt nem vett fel, ezért kb. 2,2 M € összegű saját erő volt, illetve összesen ennyire lesz szükség a beruházás teljes befejezéséhez.

Az Eurotrade Transilvania s.r.l új cégközpontjában várhatóan 2023.augusztusától fogadjuk az ügyfeleket. Célunk, hogy elsősorban a Kovászna megyei régióban - majd később szélesebb hatókörrel is - egy olyan minőségi szolgáltatás és termékválasztékot nyújtsunk az ügyfeleinknek, amiért érdemes lesz bennünket választani.